Dudwiller

Dudwiller, das iss fier mich e Ort

unn nitt nur e hingesahdes Wort,

was ich hie schreiwe iss wirklich wòhr,

ich bin nämlich vor langer Zeit dò gebòr.

Domòls ware mà noch e scheenes Dorf,

doch mittlerweiler hann se das vaworf,

ich menn die vun dà Großstadt,

die hann uns geschnappt ohne Debat.

Mir ware dòmòls e Besunnerhääd,

das iss ebbes, was mà selden krääd,

ess greeschde Dorf vun Europa se sinn,

das kritt nitt jed` klään Derfsche hin;

30.000 Inwohner ware e Menge Zeisch,

so sahn ich`s mòl laut unn gleich;

all Dudwillerer ware gligglich unn sefriede,

doch vun owwe wurd annerschd entschiede,

sodass mà änfach ingemeind wòr sinn:

„War das fier Dudweiler e Gewinn?!

Ich glaab´ nä, mir ware die Valierer,

ab jetzt kumme zu uns nur Kassierer,

alles was Geld bringt, unn nitt se knapp,

holle die Städter uns in Dudwiller ab,

unn all` die scheene Sache,

die mir friejer kunde mache,

hin vorbei, total passee,

das dutt uns fascht all´ aarisch weh,

mit Schmerze im Herze denke mà drahn,

wie mà schunnmòl e klään Derfsche war´n.

E Rathaus stabil gebaut unn scheen,

das hann mà zwar noch dò stehn,

doch das Schlimme iss dò drahn,

vun dò gebbt´s nimmeh vill se sahn;

in manche Stròße, welch Malheur,

steh´n a vill Geschäfte läär,

vier Kinos ware mòl im Ort,

niggs meh dò, all´ sinn se fort,

samschdaachs, sunndaachs, welch e Spass,

steh´n die Leit Schlange an dà Kass,

im Flohkino laafd e Wesdern mimm John Wayne,

im UT kritt mà e Liewesfilm se sehn,

im Zentral hann se e Krimi uffgezeihd,

im Nassauer-Hof peifd`s Ilse Werner mit Schneid.

In was fier e Film gehdd mà jetz gär?

dò falld ähm die Wahl aarisch schwär!

Hinnenòh, als Kluu, hat mà noch e Randewuu,

mà treffd sich dann zum kwatsche bloß,

fier e Stinnsche in dà Saarbrigger-Stroß,

die war als Rennbahn gudd bekannt,

uff jede Fall hann mir se so genannt.

Das alles iss Vagangenhäd,

unn nie unn nimmer Wirklichkääd,

unnerkrien lasse mir uns awwer nicht,

das sahn ich lauthals im Gedicht

mà freid sich, wann mà sich sitt,

unn Zeit fier e klään Schwätzje kritt.

Mir Dudwillerer sinn e besunneri Rass,

mir halle sesamme unn vasteh´n vill Spass,

uff unser Rechde duhn mà a poche,

Hoffnung uff bessere Zeide iss ungebroche.

Mir sinn immer noch nitt

mit de Saarbrigger – Quitt!

ps.

Fier die Klääne, beim ingemeinde, wo leihd de Profit,

ess dutt mà lääd, ich siehn ne nitt!

Villeicht, wenn mà so will,

gugg ich durch die falsch Brill,

ich glaab, ich gehn mòl zu Fielman hin,

dòmit ich wirklich alles rischdisch siehn!

Helga Wolfram-Drumm